ผมเคยมีเพศสัมพันธ์กับแฟนแล้วไม่ใส่ถุง หลั่งนอก แล้วกินยาคุมฉุกเฉิน หลังจากนั้นประมาณ7วัน แฟนผมมีเลือดออก แล้วผมก็มีเพศสัมพันธ์วันนั้นต่อ(วันที่มีเลือดออก) แล้วหลั่งนอก จะท้องไหมครับ
สวัสดีครับ การมีเพศสัมพันธ์แบบไม่ได้ป้องกันหากมีการสอดใส่ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับแม้ว่าจะพยายามดึงออกมาหลั่งนอกก็ตามดังนั้นโอกาสทำให้ตั้งครรภ์ก็ยังเป็นไปได้ครับเพราะตัวอสุจินั้นก็ยังปะปนในน้ำหล่อลื่นได้ไม่ได้อยู่แต่ในน้ำหลั่งสุดท้ายอย่างเดียวมันจึงสามารถเคลื่อนไหวได้อย่างอิสระในช่องคลอดและภายในอวัยวะภายในของฝ่ายหญิงครับแต่อย่างไรก็ดีพึงระวังว่าไม่ควรใช้ยาคุมฉุกเฉินเป็นประจำเนื่องจากมันจะไปรบกวนระบบของรอบเดือนทำให้รอบเดือนผิดปกติดังกล่าวนอกจากนี้ยาคุมฉุกเฉินแม้จะกินในช่วง72ชั่วโมงแรกที่มีเพศสัมพันธ์ก็ยังมีโอกาสตั้งครรภ์ได้อยู่ถึง3%และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัยแนะนำให้ใช้ถุงยางอนามัยหรือยาคุมกำเนิดแบบแผงจะมีประสิทธิภาพมากกว่าครับนอกจากนี้ควรใช้ถุงยางอนามัยในการป้องกันเพื่อไม่ให้เสี่ยงกับโรคทางเพศสัมพันธ์อื่นๆครับ